ԱՄՓՈՓԱԹԵՐԹ  
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՒ ԵՎՐՈՊԱԿԱՆ ՆԵՐԴՐՈՒՄԱՅԻՆ ԲԱՆԿԻ ՄԻՋԵՎ «ՋՐԱՅԻՆ ՈԼՈՐՏԻ ՀԱՄԱՅՆՔԱՅԻՆ ԵՆԹԱԿԱՌՈՒՑՎԱԾՔ» ՖԻՆԱՆՍԱԿԱՆ ՊԱՅՄԱՆԱԳՐԻ ԹԻՎ 4 ՓՈՓՈԽՈՒԹՅՈՒՆ» ՆԱՄԱԿ-ՀԱՄԱՁԱՅՆԱԳՐԻ ՍՏՈՐԱԳՐՄԱՆ ԱՌԱՋԱՐԿՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
 
	1. ՀՀ ֆինանսների նախարարություն
	12.08.2026թ.

	
	№ 04/5-2/21521-2026

	Հայաստանի Հանրապետության և Եվրոպական ներդրումային բանկի միջև 2014 թվականի հունիսի 24-ին ստորագրված և փոփոխված «Ջրային ոլորտի համայնքային ենթակառուցվածքներ» ֆինանսական պայմանագրի թիվ 4 փոփոխություն» նամակ-համաձայնագրի նախագծում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն։
	Ընդունվել է ի գիտություն:

	2. ՀՀ արդարադատության նախարարություն
	19.08.2026թ.

	
	№ /14.2.4/44286-2026

	Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ հայտնում եմ, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	

Ընդունվել է ի գիտություն:

	3. ՀՀ արտաքին գործերի նախարարություն
	10.08.2026թ.

	
	№ 1111/40050-26

	Հայաստանի Հանրապետության և Եվրոպական ներդրումային բանկի միջև «Ջրային ոլորտի համայնքային ենթակառուցվածք» ֆինանսական պայմանագիրը (այսուհետ՝ Պայմանագիր) ստորագրվել է 2014 թվականի հունիսի 24-ին և 27-ին:
Պայմանագրի նպատակն է Հայաստանի Հանրապետությանը տրամադրել 25,500,000 եվրո գումարի չափով վարկ՝ «Ջրային ոլորտի համայնքային ենթակառուցվածք» ծրագիրը ֆինանսավորելու նպատակով: Ծրագիրն ուղղված է Հայաստանի փոքր քաղաքներում և համայնքներում ջրամատակարարման և ջրահեռացման (կոյուղու) ենթակառուցվածքների վերականգնմանն ու կառուցմանը:
Պայմանագրի թվով չորրորդ փոփոխություն նախատեսող սույն Նամակ-համաձայնագրի նպատակն է երկարաձգել վարկի  միջոցների հասանելիության ժամկետը մինչև 2027 թվականի դեկտեմբերի 30-ը և համապատասխան փոփոխություններ կատարել Պայմանագրի Սահմանումներ բաժնում:
Առաջնորդվելով «Միջազգային պայմանագրերի մասին» օրենքի 5-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում 2014 թվականի հունիսի 24-ին և հունիսի 27-ին ստորագրված Հայաստանի Հանրապետության ու Եվրոպական ներդրումային բանկի միջև «Ջրային ոլորտի համայնքային ենթակառուցվածք» ֆինանսական պայմանագրի թիվ 4 փոփոխություն նամակ-համաձայնագրի ստորագրումը :
Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին:
	



Ընդունվել է ի գիտություն:











 

	4. ՀՀ տարածքային կառավարման և ենթակառուցվածքների նախարարություն
	29.07.2026թ.

	
	№ ԴԽ/15.3/29765-2026

	Հայաստանի Հանրապետության և Եվրոպական ներդրումային բանկի միջև «Ջրային ոլորտի համայնքային ենթակառուցվածքներ» ֆինանսական պայմանագրի թիվ 4 փոփոխություն» նամակ-համաձայնագրի նախագծի վերաբերյալ առաջարկություններ և առարկություններ չունենք։ 
	
Ընդունվել է ի գիտություն:

	5. ՀՀ պետական գույքի կառավարման կոմիտե
	29.07.2026թ.

	
	[bookmark: _GoBack]№ ԴԽ/15.3/29765-2026

	Հայտնում ենք, որ Հայաստանի Հանրապետության և Եվրոպական ներդրումային բանկի միջև «Ջրային ոլորտի համայնքային ենթակառուցվածքներ» ֆինանսական պայմանագրի թիվ 4 փոփոխություն» նամակ-համաձայնագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ 
	


Ընդունվել է ի գիտություն:




